Den 13. oktober 2021 drepte Bråthen fem personer i Hyttegaten på Kongsberg og skadet tre personer i en Coop Extra-butikk med stikkvåpen og pil og bue. Han erkjente da å ha begått handlingene, men erkjente ikke straffeskyld. Dette knyttet seg til spørsmål om Bråthens tilregnelighet. Han ble den 15. oktober 2021 varetektsfengslet med brev- og besøksforbud, samt full isolasjon og medieforbud frem til den 12. november 2021. Politiet fortalte pressen den 27. oktober 2021 at de mener massedrapet virker planlagt og at Bråthen har hatt tanker om dette i dager før det skjedde.